3-4วันมานี้ ตอนนั่ง นอน หรือเดินทำนู่นทำนี่อยู่ ก็จี้ดขึ้นมาที่หน้าอกซ้ายด้านข้างแขน หายใจเข้าหรือขยับจะเจ็บ แต่ซักพักก็จะหาย แรกๆเป็นแค่วันละ1-2ครั้ง มาวันนี้เป็นถี่ขึ้น นั่งดูหนังอยู่ก็เป็น ซักพักหาย ไม่ถึง10นาทีก็เป็นอีก อยากสอบถามว่าเป็นเพราะอะไรได้บ้างคะ ต้องไปพบ/แพทย์หรือไม่
สวัสดีค่ะ อาการเจ็บจี๊ดๆ ที่หน้าอกข้างซ้าย อาจเกิดจาก1. การบาดเจ็บที่กล้ามเนื้อบริเวณหน้าอก จากการออกกำลังกายหรือเล่นกีฬาที่ใช้กล่ามเนื้อหน้าอกมากไป เช่น ยกเวท วิดพื้น หรือจากการใช้งานหนัก เช่น ยกของหนัก หรือเกิดจากอุบัติเหตุกระแทกที่หน้าอกโดยตรง เช่น การถูกต่อย ถูกชก ถูกชน เป็นต้น อาการเจ็บมักจะสัมพันธ์กับการเคลื่อนไหวของหน้าอก ปวดในบางท่าทาง เช่น การเอี้ยวตัว บิดตัว ยกของหนัก การหายใจเข้าออกลึกๆ การไอ หรือจาม มักมีจุดที่กดเจ็บชัดเจน2. กระดูกอ่อนซี่โครงอักเสบ อาการจะคล้ายกับการบาดเจ็บกล้ามเนื้อหน้าอก แต่มักจะปวดหลายตำแหน่งในข้างเดียว อาการปวดจะมากขึ้นเมื่อมีการเคลื่อนไหวของหน้าอกเช่นกัน สาเหตุก็จะคล้ายกับการบาดเจ็บที่กล้ามเนื้อบริเวณหน้าอก3. โรคกรดไหลย้อน ทำให้แน่นหน้าอก เจ็บหน้าอก นอกจากนี้อาจระคายคอ เจ็บคอ มีเสมหะ มีน้ำรสเปรี้ยวหรือขมในคอ เรอบ่อย คลื่นไส้ เป็นต้น4. สาเหตุที่พบได้ไม่บ่อย เช่น มีน้ำในช่องเยื่อหุ้มปอด ช่องเยื่อหุ้มปอดมีอากาศ เยื่อหุ้มปอดอักเสบ เป็นต้น ซึ่งมักจะต้องมีอาการอื่นๆ ร่วมด้วย เช่น ไอ เหนื่อย หายใจเร็ว หายใจลำบาก มีไข้ เป็นต้น5. การมีความเครียดและวิตกกังวลดังนั้น หากมีแค่เฉพาะอาการเจ็บหน้าอก ไม่ได้มีอาการอื่นๆ อีก ก็น่าจะเกิดจากกล้ามเนื้อหรือกระดูกอ่อนซี่โครงอักเสบ ซึ่งในเบื้องต้น ควรงดการใช้งานกล้ามเนื้อของทรวงอก เช่น การยกของหนัก เข็นของหนัก งดการออกกำลังกายและเล่นกีฬาต่างๆ อาจใช้การประคบร้อนตรงจุดที่เจ็บ หากเจ็บมาก อาจทาน เช่น ยาคลายกล้ามเนื้อ ยาแก้ปวดต่างๆ เช่น ไดโลฟีแนค (diclofenac) ไพรอกซิแคม (piroxicam) เป็นต้น แต่หากอาการเจ็บไม่ดีขึ้น หรือมีอาการอื่นๆ อีก เช่น ไอ เหนื่อย หายใจเร็ว หายใจลำบาก มีไข้ คลื่นไส้ เรอบ่อย ก็ควรไปพบแพทย์เพื่อตรวจหาสาเหตุเพิ่มเติมค่ะ